b"\n_START_ARTICLE_\nFerrero Rocher\n_START_PARAGRAPH_\nFerrero Rocher er en chokolade, der er delvist udt\xc3\xa6nkt af William Salice, og fremstilles af italienske Ferrero SpA. Chokoladen best\xc3\xa5r af en hel ristet hasseln\xc3\xb8d omgivet af en tynd vaffelskal fyldt med hasseln\xc3\xb8ddecreme, betrukket med m\xc3\xa6lkechokolade og dyppet i hakkede hassel- og valn\xc3\xb8dder. Hvert stykke er pakket i guldfarvet folie._NEWLINE_Siden 1990'erne har produktet m\xc3\xa5ske v\xc3\xa6ret mest kendt for tv-reklamen, hvor ambassad\xc3\xb8ren byder sine g\xc3\xa6ster p\xc3\xa5 Ferrero Rocher, der er anrettet p\xc3\xa5 et s\xc3\xb8lvfad; et bevidst markedsf\xc3\xb8ringstrick for at f\xc3\xa5 produktet til at fremst\xc3\xa5 eksklusivt. Reklamen er eftersynkroniseret fra italiensk og er blevet parodieret adskillige gange."